
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 558 

28 Ιουνίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη περιοχής μεταξύ οικισμών Γκουμεϊκων και Αμπέ¬ 


λου Δήμου Ακράτας ως αρχαιολογικού χώρου . 1 

Χαρακτηρισμός ως ιστορικού διατηρητέου μνημείου 
του κτιρίου στην οδό Πανός 16 στην Αθήνα ιδ. 

ΥΠ.ΠΟ. 2 

Χαρακτηρισμός ως ιστορικού διατηρητέου μνημείου του 
κτιρίου με τον περιβάλλοντα χώρο του στα όρια της 
ιδιοκτησίας των Μηλτιάδη Τρουλινοΰ και Ευαγ. Μαρι- 

κάκη στο κεντρί Ιεράπετρας Λασιθίου Κρήτης. 3 

Χαρακτηρισμός ως ιστορικών διατηρητέων μνημείων 
των συγκροτημάτων κατοικιών των εργαζομένων 
στη Γαλλική Εταιρεία Μεταλλείων Λαυρίου στον Κυ¬ 
πριανό Λαυρίου. 4 

Ίδρυση Σχολής Εκκλησιαστικής Βυζαντινής Μουσικής 
της Ιερός Μητροπόλεως Σύρου. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1 /Φ43/20852/1166 (1) 


Κήρυξη περιοχής μεταξύ οικισμών Γ κουμεϊκων και Αμπέ¬ 
λου Δήμου Ακράτας ως αρχαιολογικού χώρου. 

Ο ΥΠΟΥΡΓΟΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και του Προϊσταμένους Υπηρεσιών 
του ιδίου Υπουργείου». 

4. Τις διατάξεις ίου Κ.Ν. 5351/32 «Περί Αρχαιοτή¬ 
των». 

5. Τις διατάξεις του Ν. 1127/81, (ΦΕΚ 32/Α/81) «Περί 
κυρώαεως της εις Λονδίνον, την 6η Μαΐου 1969 υπογρα- 
φείαης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

6. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδας, όπως διατυπώθηκε στην αριθ. 3/ 
13.4.95 Συνεδρία του, αποφασίζουμε: 


Χαρακτηρίζουμε ως αρχαιολογικά χώρο τη θέση «Γρασι- 
δοτόπια» ή «Κοκκινιές» που βρίσκεται στα άρια των οικι¬ 
σμών Γκουμεϊκα και Άμπελος Δήμου Ακράτας για λόγους 
προστασίας λειψάνων αρχαίας Ακρόπολης (λείψανα τει¬ 
χών, οικιστικά λείψανα ως και αρχαίο λατομείο) που ταυτί¬ 
ζεται πιθανώς με την Ακρόπολη των αρχαίων Αιγών. 

Η περιοχή περικλείεται από τα σημεία ΑΒΓ ΔΕ2ΗΘΙ 
Κ Λ Α που αντιστοιχούν σε πίνακα συντεταγμένων (βλ. συ¬ 
νημμένα τοπογραφικό διάγραμμα ΦΧΓΥΣ 1:5000) ως 
ακολούθως: 

ΠΙΝΑΚΑΣ ΣΥΝΤΕΤΑΓΜΕΝΩΝ 
(κλίμακα 1 :5.000) 

Κ.Φ.Χ. 1: 100.000 Φ = 38Μ5’λ = -1 


Α 

10508 

-1330 

Β 

11460 

-0650 

Γ 

11622 

-10678 

Δ 

11550 

-10950 

Ε 

11573 

-11190 

Ζ 

11530 

-11345 

Η 

11720 

-11857 

θ 

11290 

-12155 

1 

10860 

- 12084 

Κ 

10870 

-11770 

Λ 

10650 

-11481 


Ανατολικό όριο του αρχ/κού χώρου είναι η κοίτη του θο- 
λοπάταμου μεταξύ των σημείων I - Κ - Λ. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 ΜαΤου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 








ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 






ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6623 


Αριβ. ΥΠΠΟ/ΔΙΛΑΠ/Γ/1700/26288 (2) 

Χαρακτηρισμός ως ιστορικού διατηρητέοι» μνημείου του 
κτιρίου στην οδό Πανός 16 στην Αθήνα ιδ. ΥΠ.ΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί κυβέρνησης και Κυβερνητικών 
Οργάνων» που δημοσιεϋθηκε στο ΦΕΚ 137/τ.Α7 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κάρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3,92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/ΤΒ724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 13/4.5.95, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας ΥΠ.ΠΟ στην οδό Πανός 16 στην Αθήνα, 
διότι πρόκειται για παραδοσιακό κτίριο του τέλους του 
19ου αιώνα με νεοκλασσικα αρχιτεκτονικά και μορφολο- 
γικά στοιχεία και είναι σημαντικό για τη μελέτη της ιστο¬ 
ρίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1995 

Με εντολή Υπουργού 
Ο Προϊστάμενος 
ΔΑΝ, ΟΡΦΑΝΟΥΔΑΚΗΣ 


Αριθ. ΥΠΠΟ/ΔΙΛΑΠ/Γ7984/26565 (3) 

Χαρακτηρισμός ως ιστορικού διατηρητέου μνημείου του 
κτιρίου με τον περιβάλλοντα χώρο του στα άρια της 
ιδιοκτησίας των Μηλτιάδη Τρουλινού και Ευαγ. Μαρι- 
κάκη στο κεντρί Ιεράπετρας Λασιθίου Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Εχοντας υπόψη: 

1. Τις διατάξεις: 

α) Του Ν. 1558/85 «Περί κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ.Α7 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου (ΦΕΚ 210/Τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 29/15.12.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Μιλτιάδη Τρουλινού*και Ευαγ. Μαρι- 
κάκη στο Κεντρί Λασιθίου Κρήτης γιατί αποτελείχαρακτη- 
ριστικό δείγμα Λαϊκής Αρχιτεκτονικής της κατοικίας στην 
Κρήτη σημαντικό για τη μελέτη της ιστορίας της Αρχιτε¬ 
κτονικής. 

Ορίζουμε επίσης ως ζώνη προστασίας του τον περιβάλ¬ 
λοντα χώρο του στα όρια της ιδιοκτησίας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1995 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

Αριθ. ΥηΠΟ/ΔΙΛΑΠ/Γ/1020/27708 (4) 

Χαρακτηρισμός ως ιστορικών διατηρητέων μνημείων των 

συγκροτημάτων κατοικιών των εργαζομένων στη Γαλ¬ 
λική Εταιρεία Μεταλλείων Λαυρίου στον Κυπριανό 

Λαυρίου. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ.Α7 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4,92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/Τ.Β724.3.92). 

3. Την ΥΠ ΠΟ/ΓΝΟΣ/49095/30.10.91 (ΦΕΚ 987/Β/ 


28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 28/1.12.94, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία τα συ¬ 
γκροτήματα των εργαζομένων στη Γαλλική Εταιρεία Με¬ 
ταλλείων Λαυρίου, στον Κυπριανό Λαυρίου με αρίθμησή 
(2) έως και (38) με περιβάλλοντα χώρο 15 μ. περιμετρικά 
κάθε συγκροτήματος, σύμφωνα με το συνημμένο τοπο- 
γραφικά διάγραμμα, διότι αποτελούν μοναδικά για την Ελ¬ 
λάδα δείγματα οργανωμένων εργατικών κατοικιών, απα¬ 
ραίτητα για την μελέτη της νεοελληνικής αρχιτεκτονικής 
και σημαντικές μαρτυρίες της βιομηχανικής ιστορίας του 
Λαυρίου και της παρουσίας των μεταλλουργικών εται¬ 
ρειών στην οργάνωση της πόλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1995 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

( 5 ) 

Ίδρυση Σχολής Εκκλησιαστικής Βυζαντινής Μουσικής της 
Ιερός Μητροπόλεως Σύρου. 

Ο ΜΗΤΡΟΠΟΛΙΤΗΣ ΣΥΡΟΥ 
Έχοντας υπόψη: 

1. Τις διατάξεις των άρθρων 1, παρ. 4 και 29, παρ. 1 και 
2, του νόμου 590/1977 (ΦΕΚ 146/1977 τεύχος Α’) «Περί 
Καταστατικού Χάρτου της Εκκλησίας της Ελλάδας». 

2. Τις διατάξεις της παρ. 2 του άρθρου 20 του αρ. 
1/1969 (185/70 Α). 

3. Την επαπειλουμένην έλλειψιν υπευθύνων και μουσι- 
κογνωστικών Διακόνων του αναλογίου (Ιεροψαλτών). 

4. Την μεγάλην καλλιτεχνικήν και εθνικήν αξίαν της πα¬ 
τρώας ημών Βυζαντινής Εκκλησιαστικής Μουσικής. 

5. Την υπ’ αριθ. 185/18.4.95 πρότασιν ημών προν την 
Ιερόν Σύνοδον. 

6. Την από 16.5.1995 εγκριτικήν Απόφασιν της Δ.Ι.Σ., 
αποφασίζουμε: 

1) Την ίδρυσιν και λειτουργίαν Σχολής Βυζαντινής Μου¬ 
σικής εις την Ιερόν Μητρόπολιν Σύρου, με σκοπόν την 
ανάπτυξν του ενδιαφέροντος δια την παραδοσιακήν Βυζα¬ 
ντινήν Εκκλησιαστικήν Μουσικήν με την προσέλκυσιν 
νέων και την εκπαΐδευσιν αυτών εις το διακόνημα του ιε¬ 
ροψάλτου, καθώς και την παροχήν πόσης φύσεως βοή¬ 
θειας εις τους Ιεροψάλτας οι οποίοι υπηρετούν ήδη εις 
τους ενοριακοΰς Ναούς. 

2) Τα της Διοικήσεως και λειτουργίας της εν λόγω σχο¬ 
λής η οποία θα τελή υπό την άμεσον εποπτείαν της καθ’ 
ημάς Ιερός Μητροπόλεως καθορίζονται υπό ιδιαιτέρου 
κανονισμού. 

Η παρούσα να δημοσιευθεί δια της ΕφημερΙδος της Κυ- 
βερνήσεως. 

Ερμούπολις, 26 Μαΐου 1995 
Τ Ο Μητροπολίτης Σύρου ΔΩΡΟΘΕΟΣ 


ΚΑΝΟΝΙΣΜΟΣ 

Ιδρύαεως και λειτουργίας Σχολής Εκκλησιαστικής Βυζα¬ 
ντινής Μουσικής της I. Μητροπόλεως Σύρου, Τήνου, 

Άνδρου, Κέας, Μήλου και Μυκόνου, 

Αρθρο 1 

Έδρα της Σχολής 

Έδρα της Σχολής της Εκκλησιαστικής Βυζαντινής Μου¬ 
σικής ορίζεται η Ερμούπολις Σύρου. 

Αρθρο 2 

Τίτλος της Σχολής 

Ο τίτλος της Σχολής είναι «ΣΧΟΛΗ ΒΥΖΑΝΤΙΝΗΣ ΕΚ¬ 
ΚΛΗΣΙΑΣΤΙΚΗΣ ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ». 

Η Σχολή χρησιμοποιεί κυκλικήν σφραγίδαν με διάμε¬ 
τρον και τύπον όμοιον προς τας«σφραγίδας εις εις τα 
οποίας αναφέρεται το σχετικόν διάταγμα «Περί Εμβλημά¬ 
των του Κράτους και τύπου Υ«ων σφραγίδων». 

Εις την εξωτερικήν της πλευράν η σφραγίδα φέρει την 
ένδειξιν «I. ΜΗΤΡΟΠΟΛΙΣ ΣΥΡΟΥ» και εσωτερικά την 
φράσιν «ΣΧΟΛΗ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ ΜΟΥ¬ 


ΣΙΚΗΣ». Εις το μέσον αυτής φέρει την εικόνα της Πανα¬ 
γίας της Φανερωμένης. 

Άρθρο 3 
Σκοποί και Στόχοι 

α) Η διδασκαλία, καλλιέργεια και η διάδοσις της ελλη- 
νορθοδόξου πατροπαραδότου Εκκλησιαστικής Βυζαντι¬ 
νής Μουσικής τόσον εις θεωρητικόν, όσον και εις πρακτι¬ 
κόν επίπεδον. 

β) Η ανάδειξις νέων Ιεροψαλτών, ανεξαρτήτου φύλου, 
δια την στελέχωσιν των ιερών αναλογιών και εμπέδωσιν 
εις αυτούς συνειδήσεως, ότι ως βοηθοί κατά την εκτέλε- 
σιν των ιερών μυστηρίων και ακολουθιών επιτελούν εκ¬ 
κλησιαστικήν διακονίαν. 

γ) Η συμπλήρωσις της μορφώσεως και παιδείας περί.την 
εκκλησιαστικήν Βυζαντινήν μουσικήν, καθώς και η παροχή 
πόσης φύσεως βοήθειας, εις τους ήδη υπηρετούντας εις 
τους Ενοριακούς Ναούς Ιεροψάλτας. 

Ειδικότεροι Στόχοι 

α) Η υπεύθυνη διδασκαλία της Βυζαντινής Μουσικής 
από πεπειραμένους δασκάλους κατηρτισμένους πρακτι- 
κώς και θεωρητικώς, οι οποίοι ετίμησαν και ασκούν το λει¬ 
τούργημα του ιεροψάλτου. 

β) Η δημιουργία χορωδιακών συγκροτημάτων (συμπερι- 
λαμβανομένης και της συγκροτήοεως παιδικής χορωδίας) 
δια την πρωτότυπον εκτέλεσιν Εκκλησιαστικών ύμνων και 
μουσικών κειμένων, Καθώς και η οργάνωσις και πραγματο¬ 
ποίησή κατά καιρούς πνευματικών - καλλιτεχνικών εκδη¬ 
λώσεων. 

γ) Η θεωρητική έρευνα και η δημοσιότης των επιτευγμά¬ 
των, αναφορικά με την προέλευσιν και εξέλιξιν κατά και¬ 
ρούς της πατρώας εκκλησιαστικής μουσικής. Αυτό μπορεί 
να επιτευχθεί σε συνεργασία με άλλους φορείς (π.χ. 
Υπουργεία Πολιτισμού και Παιδείας) με επισκέψεις εις ιε¬ 
ρός μονός του Ν. Κυκλάδων αλλά και της Ελληνικής Επι¬ 
κράτειας γενικότερον, μέ την πρόσκλησιν αναγνωρισμέ¬ 
νων και καταξιωμένων ιεροψαλτών εις την Σύρον, και άλ¬ 
λος εκδηλώσεις. 

δ) Η προβολή και έξαρσις του μεγαλείου του παραδο¬ 
σιακού μουσικού εκκλησιαστικού θησαυρού ως ιερός πα- 
ραδόσεως της ορθοδοξίας με εκδηλώσεις, δημοσίας εμ¬ 
φανίσεις και άλλας πρόσφορα μέσα. Αυτό δύναται να επι¬ 
τευχθεί με την οργάνωσιν και πραγματοποίησιν σεμινα¬ 
ρίων, συμποσίων κ.λπ. με την φιλοξενίαν σπουδαστών άλ¬ 
λων Βυζαντινών Σχολών, με επισκέψεις και εκδρομές 
τόσο εις τον ελληνικόν χώρον, όσο και εις το εξωτερικόν. 

Άρθρο 4 
Πόροι 

Οι πόροι με τους οποίους συντηρείται η Σχολή είναι: 

α) Οι εκάστοτε επιχορηγήσεις Ιερών Ναών και Μονών, 
Φιλόπτωχων Ταμείων, κρατικοί και ιδιωτικοί τοιαύται. 

β) Η εισφορά η οποία καταβάλλεται άπαξ του έτους 
κατά την εγγραφήν των μαθητών δρχ. (1000) και δύναται 
να αναπροσαρμόζεται με απόφαση του Δ.Σ. 

γ) Δωρεαί και κληροδοτήματα, καθώς και εισφοραί της I. 
Μητροπόλεως. 

Αρθρο 5 
Διοϊκησις 

- Αρμοδιότητες Διοικητικού Συμβουλίου 

1. Η Σχολή διοικείται από πενταμελές Διοικητικόν Συμ- 
βούλιον, αποτελούμενον από το Σεβασμιώτατον Μητρο¬ 
πολίτην Σύρου ως Πρόεδρο ή από τον εκόστοτε νόμιμον 
αυτού αναπληρωτήν, ως Αντιπρόεδρο, τον Διευθυντήν της 
Σχολής και τρεις (3) Κληρικούς ή λαϊκούς φίλους της Βυ¬ 
ζαντινής Εκκλησιαστικής Μουσικής, διοριζόμενους επί 
τριετή θητεία από τον Σεβασμιώτατον Μητροπολίτην Σύ¬ 
ρου, Το αξίωμα αυτών που συμμετέχουν στο διοικητικό 
συμβούλιο είναι τιμητικόν και γι’ αυτό είναι άμισθον. Το 
Διοικητικόν Συμβούλιον εκλέγει τον !!!!!!!!!!!!! 

2. Εις περίπτωσιν κατά την οποίαν μέλος του Δ.Σ. κωλύ¬ 
εται εις την άσκησιν των καθηκόντων του ή δεν ανταπο- 
κρίνεται πλήρως εις τα υποχρεώσεις οι οποίαι απορρέουν 
από τα καθήκοντά του αντικαθίσταται με απόφασιν του 
διοικητικού συμβουλίου πλήρως αιτιολογημένην. 

3. Ο Πρόεδρος εκπροσωπεί την Σχολήν δημοσία ενώ¬ 
πιον κάθε'αρχής. Διενεργεί και υπογράφει την επίσημον 
αλληλογραφίαν της Σχολής, καθώς και τα ενδεικτικά και 
τα πτυχία των μαθητών. 

4. Το Δ.Σ. συνεδριάζει τακτικώς άπαξ εκάστου μηνός, 
κατά την λήξιν του σχολικού έτους και εκτάκτως όταν πα- 
ρίσταται ανάγκη. 

5. Ο Διευθυντής της Σχολής είναι υπεύθυνος δια την 
εύρρυθμον λειτουργίαν της και εφαρμογήν του αναλυτι¬ 
κού προγράμματος, καθώς και δια την παρακολοϋθησιν 
και επίδοσιν των μαθητών αυτής. Δϋναται να είναι και ο 
ίδιος μέλος του διδακτικού προσωπικού της Σχολής δια το 
οποίον είναι υπεύθυνος αναφερόμενος σχετικώς (γρα- 
πτώς ή προφορικώς) στο Δ.Σ. 

Εισηγείται επίσης εις το Δ.Σ. ό,τι κρίνει απαραίτητο δια 
την ομαλήν λειτουργίαν της Σχολής, την απονομή βρα¬ 
βείων και επαίνων, την πραγματοποίησιν καλλιτεχνικών 
εκδηλώσεων, εκπαιδευτικών ή ψυχαγωγικών εκδρομών, 
και την τέλεσιν ειδικών θ. Λειτουργιών ή ακολουθιών δια 
τους μαθητάς. 

6. Το διδακτικόν προσωπικόν διορίζεται από το Δ,Σ. 
ύστερα από ειοήγησιν του Δ/ν ■ ·.<'■, ■ <ς Σχολής και μετά από 
αίτησιν των ενδιαφερομένων προς το Δ.Σ. 

Φέρει ευθύνην δια την καλήν λειτουργίαν της Σχολής, 
την πιστήν εφαρμογήν του αναλυτικού προγράμματος και 
κυρίως δια την αγωγήν των μαθητών. 

Οι προσλαμβανόμενοι ως διδακτικόν προσωπικόν της 
Σχολής θα πρέπει να έχουν δίπλωμα ή πτυχίον Βυζαντινής 
Σχολής αναγνωρισμένης υπό του κράτους ή πολύχρονον 
προϋπηρεσίαν εις το αναλόγιον ως πρωτοψάλται. 

Εις τον Δ/ντήν της Σχολής και εις τους διδάσκοντας χο¬ 
ρηγείται χρηματικόν ποσόν δια τα έξοδα κινήσεως αυτών 
το οποίο καθορίζεται κάθε φορά με απόφασιν του Δ.Σ. 

7. Ο Ταμίας τηρεί τα απαραίτητα λογιστικά βιβλία της 
Σχολής και τα αποδεικτικά στοιχεία εσόδων και εξόδων. 

Υπογράφει μετά του προέδρου τας διπλουτύπους απο¬ 
δείξεις εισπράξεως και πληρωμής, τας οποίας εις περί- 
πτωσιν απουσίας του μπορεί να υπογράφει αντ’ αυτού και 
ο Δ/ντής της Σχολής. 

Όλαι οι δαπάναι της Σχολής ενεργούνται κατόπιν εγκρί- 
σεως του Δ.Σ. 


8. Ο γραμματέας του Δ.Σ. 

Διενεργεί την αλληλογραφίαν της Σχολής. 

Τηρεί το πρωτόκολλον και το αρχείον αυτής. 

Τηρεί το βιβλίον μητρώου και προόδου των μαθητών. 

Τηρεί το βιβλίον πράξεων του Δ.Σ. 

Καταρτίζει μετά του ταμίου τον προϋπολογισμόν και τον 
απολογισμόν. 

Με απόφασιν του Δ.Σ. είναι δυνατόν να τηρούνται και 
άλλα βιβλία τα οποία θα διευκολύνουν την ομαλότερην 
λειτουργίαν της Σχολής. 

9. Το Διοικητικόν Συμβούλιον λογίζεται εις απαρτίαν 
όταν παρίστανται τρία (3) τουλάχιστον μέλη αυτού, από τα 
οποία το ένα είναι ο Πρόεδρος ή ο Αντιπρόεδρος, αι δε 
αποφάσεις λαμβάνονται με πλειοψηφίαν των παρόντων 
μελών. 

10. Την πρόσληψιν βοηθητικού προσωπικού απαραιτή¬ 
του δια την εύρρυθμον λειτουργίαν της Σχολής, αποφασί¬ 
ζει το Δ.Σ. 

Αρθρο 6 

Κύκλος Σπουδών - Διδακτέα Ύλη 

1. Το σχολικό έτος αρχίζει την πρώτην Δευτέραν του 
Οκτωβρίου και τελειώνει την 25 ΜαΤου του επόμενου 
έτους, ημέραν της ερεύσεως εν Σύρω της εικόνος του 
Αγίου Δημητρίου, οι δε εξετάσεις αρχίζουν τον Μάϊον και 
δύνανται να παραταθούν και τον Ιούνιον. 

Το σχολικόν έτος διαιρείται εις δύο τετράμηνα. Από την 
1 Φεβρουάριου μέχρι 16 Φεβρουάριου διενεργούνται οι 
εξετάσεις του α' τετραμήνου. Από 20 ΜαΤου μέχρι 10 Ιου¬ 
νίου διενεργούνται οι εξετάσεις του β' τετραμήνου. Οι μα- 
θηταί υποβάλλονται σε κατακτήριες, προαγωγικές και 
απολυτήριες εξετάσεις. 

Ο κύκλος σπουδών είναι πενταετής. Ο Δ/ντής της σχο¬ 
λής σε συνεργασίαν με το διδακτικόν προσωπικόν καθορί¬ 
ζει την διδακτέαν ύλην κατά έτος σπουδών. Η διδακτέα 
ύλη σε γραμμές καθορίζεται, ως εξής: 

Πρώτον έτος σπουδών: θεωρία Βυζαντινής Μουσικής - 
Ασκήσεις - Σύντομο Αναστασιματάριον. 

Δεύτερον έτος σπουδών: θεωρία Βυζαντινής Μουσικής 

- Αργόν Αναστασιματάριον - Τυπικόν. 

Τρίτον έτος σπουδών: Αργές Δοξολογίες - Πολυέλαιοι 

- Κεκραγάρια - Ανοιξαντάρια - Τυπικόν - Ερμηνεία Εκ¬ 
κλησιαστικών Ύμνων. 

Τέταρτον έτος σπουδών: Χερουβικά - Τρισάγια - Ιδιό¬ 
μελα Μ. Τεσσαρακοστής και Μ. Προκείμενα - Ερμηνεία 
Εκκλησιαστικών Ύμνων - Τυπικόν - Παρακολούθησης εις 
αναλόγια. 

Πέμπτον έτος σπουδών: Τυπικόν - Παρακολούθησις εις 
αναλόγια - Λειτουργική Τελετουργική - Υμνολογία - Ιστο¬ 
ρία Βυζαντινής Μουσικής. 

Η ανωτέρω ύλη δύναται να ανακατανέμεται κατά την 
διάρκειαν των διδακτικών ετών ή και να επεκτείνεται κατά 
την κρίσιν του διδακτικού προσωπικού πάντοτε όμως με 
την έγκρισιν του Δ/ντού της Σχολής. 

Άρθρο 7 
Εγγραφές 

Οι εγγραφές των μαθητών γίνονται από 1-30 Σεπτεμ¬ 
βρίου εκάστου έτους και δύνανται να παραταθούν μόνον 
εφόσον δεν έχει συμπληρωθεί ο αριθμός των μαθητών κά¬ 
ποιας τάξεως. Οι παλαιότεροι μαθηταί οι οποίοι δεν προ¬ 
σέρχονται εγκαίρως δια την εγγραφήν των, δεν έχουν κα- 

νένα δικαίωμα προτιμήσεως των έναντι των νέων μαθητών σύμπραξις σε συναυλίες ή επιδείξεις άνευ της αδείας της 
της Σχολής. Δ/νσεως της σχολής. 


Δια την εγγραφήν μαθητού απαιτούνται τα κατωτέρω: 

α) Αίτησις του ενδιαφερομένου ή του γονέως ή του κη- 
δεμόνος του. 

δ) Ηλικία άνω των 10 ετών. 

γ) Πιστοποιητικόν Δήμου ή Κοινότητας. 

δ) Καταβολή της ετήσιας εισφοράς που καθορίζεται 
από το Δ.Σ. ως δικαίωμα εγγραφής. 

Εις περίπτωσιν εγγραφής ανηλίκου ή συγκατάθεσις των 
γονέων ή του ασκούντος την γονικήν μέριμναν ή την κηδε¬ 
μονίαν δίδεται με υπεύθυνον δήλωσιν του Ν. 1599/86, η 
οποία θεωρείται υπό της Αστυνομίας δια το γνήσιον της 
υπογραφής. 

Αρθρο 8 

Σχολικά! Διατάξεις 

α) Εις έκαστον μαθητήν χορηγείται υπό της Σχολής βι- 
βλιάριον σπουδών, το οποίον διατηρεί μέχρι τέλος των 
σπουδών του. Αυτό χρησιμοποιείται ως ταυτότητα του μα¬ 
θητού όπου καταχωρούνται κάθε διδακτικόν έτος οι βαθ¬ 
μοί των σπουδών του και κάθε άλλη ένδειξις, χρήσιμος 
κατά τη γνώμη της Σχολής. Ο τύπος του βιβλιαρίου καθο¬ 
ρίζεται από τη Δ/νση της Σχολής. 

β) Κάθε μαθητής οφείλει να παρακολουθεί ανελλιπώς 
τα μαθήματα της Σχολής. Μαθητής ο οποίος απουσιάζει 
κατά τη διάρκεια του α' τετραμήνου περισσότερον από 20 
ώρες αποκλείεται από τον διαγωνισμόν του τετραμήνου 
αυτού. Εις περίπτωσιν κατά την οποίαν οι απουσίες θεω¬ 
ρούνται δικαιολογημένες τότε παραπέμπεται εις ολικήν 
εξέτασιν τον Σεπτέμβριον, 

Αρθρο 9 

Εσωτερικοί Διατάξεις 

α) Οι μαθηταί από την κατάταξίν τους εις την Σχολήν 
υπόκεινται εις όλας τας διατάξεις του παρόντος κανονι¬ 
σμού, υποχρεούμενοι να συμπεριφέρονται με σεβασμό 
εντός και εκτός της Σχολής ως αρμόζει εις σπουδαστήν 
εκκλησιαστικού ιδρύματος. 

β) Πρέπει να παρευρίσκονται εγκαίρως εις τα παραδό¬ 
σεις και να παρακολουθούν μετά προσοχής τα διδασκό¬ 
μενα μαθήματα. Απαγορεύεται να εξέρχονται από την τά- 
ξιν πριν από την λήξιν του μαθήματος, εκτός και αν υπάρ¬ 
χει σοβαρός λόγος και με την άδειαν του διδάσκοντος κα¬ 
θηγητή. 

γ) Ολοι οι μαθηταί της Σχολής προμηθεύονται εγκαίρως 
και με έξοδό τους τα με υπόδειξιν της Σχολής απαιτού- 
μενα για διδασκαλία βιβλία και λαμβάνουν γνώσιν των εκά- 
στοτε ειδοποιήσεων που γίνονται με τοιχοκόλλησιν εις τη 
Σχολήν. 

δ) Εκαστος μαθητής οφείλει να παρέχει την σύμπραξιν 
αυτού εις τα συναυλίας της Σχολής ή εις τας εορταστικάς 
ή άλλας εκδηλώσεις καλούμενος δια τούτο από τηνΔ/νσιν 
της Σχολής. 

ε) Απαγορεύεται εις τους μαθητάς ή σύστασις μουσικού 
συλλόγου ή η συμμετοχή σε άλλους συλλόγους και κάθε 


Αρθρο 10 
Εξετάσεις 

α) Οι εξετάσεις της Σχολής διακρίνονται σε κατακτήριες 
- προαγωγικές και απολυτήριες. 

β) Εις ημέραν και ώραν η οποία θα ορίζεται από τη Σχο¬ 
λήν δύναται να προσέρχεται εκείνος που επιθυμεί κατατα¬ 
κτήριον εξέτασιν, προκειμένου μετά από αυτήν να αποφα- 
σισθεί αν θα γίνει δεκτός εις την Σχολήν και εις ποιαν τάξιν 
αναλόγως των γνώσεων που έχει. 

γ) Οι προαγωγικές εξετάσεις προσδιορίζονται με ειδικό 
πρόγραμμα που τοιχοκολλείται εγκαίρως εις την Σχολήν, 
όπου αναφέρονται η έναρξις και η λήξις αυτών και π ημέρά 
και ώρα κατά την οποίαν εξετάζεται κάθε μάθημα. Μαθη¬ 
τές που δικαιολογημένα δεν μπορούν να ουμμετάσχουν 
εις τα προαγωγικάς εξετάσεις οφείλουν να το γνωστο¬ 
ποιούν εις τον Δ/ντήν της Σχολής προ των εξετάσεων. Δια 
τους ανωτέρω δύνανται να δοθεί η δυνατότητα να δώσουν 
συμπληρωματικές εξετάσεις σε χρόνο που θα καθορίζεται 
με απόφασιν της Σχολής. 

δ) Οι απολυτήριες εξετάσεις δια την απόκτησιν του πτυ¬ 
χίου του Ιεροψάλτου διενεργούνται κατά τους μήνας Ιού¬ 
νιον, Σεπτέμβριον και Φεβρουάριον. 

ε) Η βαθμολογία των απολυτηρίων εξετάσεων αναγρά¬ 
φεται εις το πτυχίον και περιλαμβάνει τους εξής χαρακτη¬ 
ρισμούς: 

Άριστα 18 1/2 - 20 
Λίαν Καλώς 15 1/2 - 18 1/2 
Καλώς 12 1/2 - 15 1/2 
Σχεδόν Καλώς 10 - 12 1/2 
Μετρίως 6-9 
Μετριώτατα 3-6 

Εις τους τυχόντας βαθμού «Σχεδόν Καλώς» δίνεται 
απλόν αποφοιτήριον. 

στ) Εις του μαθητάς οι οποίοι επιθυμούν να αποχωρή¬ 
σουν από τη Σχολήν και έχουν υποστεί τας προαγωγικάς 
εξετάσεις χορηγείται πιστοποιητικόν φοιτήσεως, 
ζ) Το πτυχίον του Ιεροψάλτου της Σχολής παρέχει τα 
προσόντα δια τον διορισμόν του εις την θέσιν ιεροψάλτου. 
Οσοι αποφοιτήσουν με άριστα οφείλουν καλούμενοι από 
την Σχολήν, να διδάξουν εις αυτήν. (Δύνανται να καθιερω¬ 
θούν βραβεία, υποτροφίες κ.λπ.). 

η) Όλοι οι μαθητές υποχρεούνται να λαμβάνουν μέρος 
εις τα οριζομένας από την Σχολήν εξετάσεις, μαθητές οι 
οποίοι δεν λαμβάνουν μέρος εις αυτάς αδικαιολογήτους, 
απορρίπτονται. 

Άρθρο 11 

Πειθαρχικοί τιμωρίαι 

Εις τους μαθητάς δύνανται να επιβληθούν οι κατωτέρω 
ποινές: 

α) Επίπληξις κατ' ιδίαν ή ενώπιον του διδακτικού προ¬ 
σωπικού. 

β) Αποβολή από 4-15 ημέρες, 
γ) Αποβολή οριστική, και 
δ) Μείωσις διαγωγής. 

Χαρακτηρισμός διαγωγής: Κοσμιωτάτη - Κόσμια. 

Άρθρο 12 

Όργανα Βιβλία και Έπιπλα της Σχολής 
α) Δια κάθε καταστροφήν των περιουχιακών στοιχείων 
της Σχολής ευθύνεται εκείνος ο οποίος την προξένη¬ 
σαν ή ο κηδεμόνας του, ο οποίος υποχρεώνεται εις αντι¬ 
κατάστασή ή διόρθωσιν της βλάβης ή καταβολή του αντι¬ 
τίμου που θα καθορισθεί με απόφασιν του Δ,Σ. αφού 
προηγηθεί ο καθορισμός της ζημίας. 

β) Δύνανται να προβαίνουν εις χρήσιν της βιβλιοθήκης 
της Σχολής το διδακτικόν προσωπικόν και εις ορισμένος 
περιπτώσεις και οι μαθητές της Σχολής. Αυτό είναι δυνα¬ 
τόν να γίνει μόνον εφόσον πρόκειται να διεκολυνθοϋν εις 
την μελέτην των. Δι' οιονδήποτε άλλον σκοπόν απαιτείται 
προηγουμένως άδεια του Δ/ντοϋ της Σχολής. 

Άρθρο 13 

Δια κάθε θέμα που δε ρυθμίζεται από τον παρόντα κα¬ 
νονισμόν αποφασίζει το Δ,Σ. κατά την κυρίαρχον κρίσιν 
του. 


Άρθρο 14 

Εις περίπτωσιν διαλΰσεως της Σχολής ολόκληρος η πε¬ 
ριουσία της, κινητή και ακίνητος ή χρηματική, ως και το αρ- 
χείον της παραδίδονται από το Δ,Σ. εις την Ιεράν Μητρό- 
πολιν Σύρου. 

Άρθρο 15 

Η ισχύς του παρόντος κανονισμού αρχίζει από τη δημο- 
σίευσίν του εις την Εφημερίδα της Κυβερνήσεως και το 
περιοδικόν «ΕΚΚΛΗΣΙΑ». 

Άρθρο 16 
Κάλυψη Δαπάνης 

Από τας διατάξεις του παρόντος κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιερός Μητροπόλεως Σύρου, το ύψος της 
οποίας δεν δύναται να προσδιοριστεί. 

Ο παραπάνω Κανονισμός εγκριθε'ις υπό της Ιεράς Συνό¬ 
δου να δημοσιευθεί εις την Εφημερίδα της Κυβερνή¬ 
σεως. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





